Encore

**«Encore»**, (ոճավորված է որպես **«ƎNCORE»**,) երգ, որը թողարկել է ամերիակացի ռեփեր Eminem-ը, որպես իր համանուն հինգերորդ ստուդիական ալբոմի՝ «Encore»-ի երկրորդ սինգլ։ Երգի ձայնագրությանը մասնակցել են ռեփերներ Dr. Dre-ն և 50 Cent-ը։

«Encore»-ը առաջին համատեղ երգն է, որը ձայնագրել են Shady, Aftermath, G-Unit լեյբլների ղեկավարներ՝ Էմինեմը, Dr. Dre-ը և 50 Cent-ը: 2006 թվականին 48-րդ «Գրեմմի» մրցանակաբաշխության ժամանակ, երգը առաջադրվել է դուետի կամ խմբի կողմից լավագույն ռեփ կատարում անվանակարգում, սակայն պարտվել է The Black Eyed Peas-ի «Don't Phunk with My Heart» երգին։

«Encore»-ի թողարկումից հինգ տարի անց արտիստները ձայնագրել են երկրորդ համատեղ երգը՝ «Crack a Bottle»-ը, որը ներառվել է «Relapse» ալբոմում, և հաղթել է 52-րդ «Գրեմմի» մրցանակաբաշխության ժամանակ այն անվանակարգում, որում «Encore»-ը նախկինում առաջադրվել էր։

## Նկարագրություն
Էմինեմը երգում խոսում է իր կարիերայի ձգտումների մասին հետևյալ խոսքերով. «10 մուլտիպլատինե ալբոմ, ապա 3 ադամանդե համաշխարհային բեմում, մեր երգերը գնդակների պես բարձրանում են չարթերի առաջին հորիզոնականներ, իսկ հաջողությունը շարունակում է աճել» ():

Երգի վերջում նա խնդրում է ունկնդիրներին չանհանգստանալ  Dr. Dre  երրորդ՝ «Detox» ալբոմի համար և ասում է, որ այն կթողարկվի 2006 թվականին: 2022 թվականի դրությամբ ալբոմը դեռ չէր թողարկվել։

«Encore»-ը ներառվել է «Mockingbird» սինգլի որոշ տարբերակներում:

## «Curtains Down» սկիտ
Ալբոմի իններորդ թրեքը «Paul» սկիտն է, որտեղ Փոլ Ռոզենբերգը իր ավտոմատ պատասխանիչով հաղորդագրություն է թողնում Էմինեմին, որում նա ասում է, որ իմացել է նրա ատրճանակ գնելու մասին և ցանկանում է դա անձամբ քննարկել նրա հետ։ Ալբոմի հաջորդ սկիտը՝ «Em Calls Paul»-ը, որը գտնվում է 12-րդ հորիզոնականում պատասխան է Փոլին։ Այնտեղ Էմինեմն ասում է, որ ինքը  գիտի, ինպես ավարտել շոուն։ Ինչ վերաբերում է հրացանին, նա ասել է, որ դա ճիշտ չէ, բայց հետո մի քանի փամփուշտ է գցել գետնին և բարկացել է։

«Encore» երգը ալբոմի վերջին՝ քսաներորդ հորիզոնականում է։ Ավարտից հետո անմիջապես սկսվում է «Curtains Down» սկիտը, որում Էմինեմը վերադառնում է բեմ և «Ես գրեթե մոռացել էի» խոսքերով կրակում համերգին եկած հանդիսատեսի վրա, ապա ինքնասպան է լինում։ Սկիտն ավարտվում է մեխանիկական ձայնով արտասանվող «Կհանդիպենք դժոխքում» արտահայտությամբ: Երգիպատշաճ տարբերակում «Curtains Down» սկիտը բացակայում է։

Շատ քննադատներ ալբոմի ավարտը մեկնաբանել են որպես Էմինեմի որոշում՝ ավարտելու իր երաժշտական ​​կարիերան։ Մյուսները դա ընկալել են պարզապես որպես Slim Shady alter ego-ից ազատվելը։ Այնուամենայնիվ, Slim Shady alter ego-ն օգտագործվել է հաջորդ՝ «*[[Relapse|Relapse»]]* ալբոմում։

## Արձագանքներ
*HipHopDX*-ը «Encore»-ը անվանել է ալբոմի լավագույն երգ, և NME-ի Փիթ Քեշմուրն ասել է, որ այն կատարողները արժանի են ծափահարությունների:

Միևնույն ժամանակ, *The Seattle Times*-ի Շոն Դեյլին երգն անվանել է «հեռու այն ապշեցուցիչ գլուխգործոցից, որն ուզում են լսել երկրպագուները»։

2012 թվականին *Billboard* ամսագիրը կազմել է Էմինեմի ձայնագրած երեսուն լավագույն երգերի ցանկը, որոնցից «Encore»-ը զբաղեցրել է քսաներորդ հորիզոնականը։ *Complex* ամսագիրը կազմել է նմանատիպ ցուցակ՝ այս անգամ 100 երգից բաղկացած, և «Encore»-ը տեղադրվել է 62-րդ հորիզոնականում։

## Երգանցանկ
;
«B» կողմը «A» կողմի ամբողջական կրկնությունն է։

## Ձայնագրության մասնակիցներ
Տեղեկատվությունը վերցվել է Encore ալբոմի գրքույկից։

Երգը ձայնագրվել է *Transcontinental Studios*-ում (Օռլենդո, նահանգ Ֆլորիդա) և *54Sound Studios* (Դետրոյթ, Միչիգան): Միքսվել է *Record One Recording*-ում (Շերման Օուքս, Կալիֆոռնիա):

* Eminem` երգի հեղինակ, կատարող
* Dr. Dre` երգի հեղինակ, կատարող, պրոդյուսեր, աուդիո խմբագիր
* 50 Cent` երգի հեղինակ, կատարող
* Մայք Էլիզոնդո` երգի հեղինակ կիթառահար, ստեղնաշարահար
* Մարկ Բաթսոն՝ երգի հեղինակ, պրոդյուսեր, ստեղնաշարահար 
* Չե Պապ՝ երգի հեղինակ
* Լուիս Ռեստո՝ լրացուցիչ ստեղնաշարահար
* Չե Վիշես՝ երաժշտական ծրագրավորող

* Մաուրիցիո «Վետո» Իրագորի՝ հնչունային ինժեներ
* Սթիվ Բաուման՝ հնչունային ինժեներ
* Սթիվ Քինգ՝ հնչյունային ինժեներ
* Թոնի Կամպանա՝ հնչյունային ինժեներ
* Մայք Սթրեյնջ՝ հնչյունային ինժեներ
* Մայքլ Սրոկա՝ հնչունային ինժեների օգնական
* Բեն Ջոստ՝ հնչունային ինժեների օգնական 
*Ռուբլե Կապուր՝ հնչյունային ինժեների օգնական

## Հորիզոնական չարթերում

## Ծանոթագրություններ